jkorsvik/nowiki_second_scrape_merged huggingface dataset:
Gent–Wevelgem 2011

Gent–Wevelgem 2011 foregikk 27. mars 2011. Det var den 73. utgaven av Gent–Wevelgem. Som i 2004 endte rittet med seier til Tom Boonen. 
I tillegg til de 18 ProTeams var Cofidis, Europcar, FDJ, Landbouwkrediet, Skil-Shimano, Topsport Vlaanderen-Mercator og Verandas Willems-Accent invitert.


== Resultater ==


== Eksterne lenker ==
(en) Gent-Wevelgem 2011 – kategori av bilder, video eller lyd på Commons
Så takknemlig (album)

Så takknemlig er det fjerde albumet fra Lisa Børud, utgitt i 2004.


== Sporliste ==
«Elske vår neste»
«Gud i himlen liker deg»
«Tøff nok»
«Så takknemlig»
«Jeg ber til Deg»
«Et smil på lur»
«En liten mann»
«En or'ntlig Pappa»
«David»
«Jesus passer på»
«Det er spennende»
Favoritter (album)

Favoritter er et samlealbum fra Lisa Børud, utgitt i 2007.


== Sporliste ==
«Snikkelora»
«Jeg æ'kke redd»
«Mamma'n min»
«Happy»
«Kjempefest»
«Hjertevenn»
«Skolesang»
«David»
«Gud i himlen liker deg»
«Jeg ber til Deg»
«I dag»
«Kom nå alle sammen»
«My Star»
«Min familie»
«Always There»
«Today»
«Tomorrow»
Bli med (album)

Bli med er Lisa Børuds syvende album, utgitt i 2008.


== Sporliste ==
«Full kontroll»
«Midt i mellom»
«Dansing er stilig»
«Bli med»
«Vær en venn»
«Du er der»
«Nær meg»
«The Party»
«Det slår aldri feil»
«Alt Du gjør er bare godt»
«Heldig»


== Eksterne lenker ==
(en) Bli med på Spotify
Mitt valg (album)

Mitt valg er Lisa Børuds åttende album, utgitt i 2010.


== Sporliste ==
«Jeg tror»
«Mitt valg»
«Verdi»
«Forventning»
«Den gyldne regel»
«En du kan stole på» Duett med Sofie Børud
«Dina»
«Du»
«En ny start»
«Gang på gang»
«Du kom mot meg»


== Eksterne lenker ==
(en) Mitt valg på Spotify
Notre-Damekatedralen i Tournai

Notre-Damekatedralen i Tournai ble bygget mellom 1146 og 1325. En liten kirke ble bygget på samme sted på 300-tallet. Den gamle kirken har flere ganger blitt erstattet av nye og større gudshus. Katedralen er især kjennetegnet av et meget stort romansk midtskip. Koret som ble gjenoppbygget på 1200-tallet er gjennomført i gotisk stil. Katedralen  er oppført på UNESCOs verdensarvsliste.
Tournai er den eneste byen i Belgia som har vært okkupert av engelskmennene, mellom 1513 og 1518, under kong Henrik VIIIs tid. I 1513 erobret Henrik VIII Tournai etter tre dagers beleiring og utnevnte sin venn Thomas Wolsey til biskop i Tournai. Byen forble engelsk i fem år.


== Bildegalleri ==

		
		
		
		
		


== Eksterne lenker ==
UNESCO World Heritage Centre - Notre-Dame Cathedral in Tournai
Martin Rutilius

Martin Rutilius (født 1550, død 18. januar 1618) var en tysk prest og salmedikter.
Martin Rutilius kom fra Düben i Meißnerischen og var sønn av den lokale presten. Etter å ha gått på skole i Torgau gikk han på universitet i Wittenberg og Jena.
I 1575 fikk han en prestestilling i Teutleben og i 1586 ble han diakon, senere erkediakon i Weimar.
Rutilius' salme «Ach Gott und Herr, wie groß und schwer sind meine vielen Sünden» har blitt hans mest kjente verk. Den finnes i Norsk Salmebok under tittelen «Å Gud, du ser kor tung ho er den skuld som eg må bera».


== Referanser ==


== Litteratur ==
Christliches Gesangbuch zur Beförderung der öffentlichen und häuslichen Erbauung für Neu-Pommern und das Fürstenthum Rügen. Neue Auflage. Stralsund 1821. Zweite Abtheilung No. 222; S. 135
Lars Högmarck: Psalmopoeographia. Stockholm 1736; S. 78
(de) Rochus von Liliencron: «Rutilius, Martin». I Allgemeine Deutsche Biographie (ADB). Bind 30, Duncker & Humblot, Leipzig 1890, s. 51.
Jens Nicolai Ludvig Schjørring

Jens Nicolai Ludvig Schjørring (født 16. september 1825 i Vandborg, død 14. mars 1900) var en dansk prest og salmedikter. Han var prest i Ørslev i Skælskør, og er kjent for salmen «Kjærlighed fra Gud» (norsk: «Kjærlighet fra Gud»), en salme man finner i den salmebøker som den danske Psalmebog 1912, den svenske Frälsningsarméns sångbok, Norsk Salmebok og Norsk salmebok 2013.


== Referanser ==


== Eksterne lenker ==
Biografi i Den danske salmebog online
HK/Danmark

HK/Danmark, tidligere Handels- og Kontorfunktionærernes Forbund, er med sine 330 000 medlemmer (2008) Danmarks nest største fagforbund, kun overgått av 3F. Kim Simonsen er forbundets formann.
HK, som hører til under LO, ble grunnlagt i 1900. Forbundet organiserer funksjonærer i butikker og på kontorer i private virksomheter, samt i centraladministrasjonen, regionene og i kommunene. Laboranter, legesekretærer, sykehusassistenter, handelsreisende, IT-ansatte, advokatsekretærer, merkonomer og bachelorer innenfor handelsfag favner også under HK.
Tre firedeler av HKs medlemmer er kvinner. HK er delt opp i fire faglige sektorer med oppgitte medlemstall:
HK/Handel med ca. 77 000 medlemmer
HK/Privat med ca. 147 500 medlemmer
HK/Kommunal med ca. 69 000 medlemmer
HK/Stat med ca. 36 000 medlemmerHK er inndelt i sju geografiske avdelinger: HK Nordjylland, HK Midtvest, HK Østjylland, HK Sydjylland, HK Midt, HK Sjælland, og HK Hovedstaden.


== Referanser ==


== Eksterne lenker ==
Offisielt nettsted
Nasjonale mesterskap i landeveissykling 2006

Nasjonale mesterskap i landeveissykling 2006


== Resultater ==
Ben Griffin

Benjamin Griffin (født 1977 i London) er en tidligere britisk kommandosoldat som gjorde seg bemerket ved å nekte å utføre flere oppdrag i Irak og å gå offentlig ut mot krigføringen i landet i 2006. Griffin var tilknyttet spesialstyrken SAS.
Griffin var vervet soldat i de britiske spesialstyrkene Special Air Service. Avdelingen han tilhørte, hadde jobbet tre måneder i Irak da han nektet ytterligere tjeneste i landet, i protest mot det han mente var ulovlig krigføring. Hans avdeling hadde da tjenestegjort sammen med den amerikanske Delta-styrken, som ifølge Griffin særlig sto for ulovligheter. Ordrenekten førte ikke til at han ble stilt for krigsrett. Den offentlige protesten mot krigen førte til at han ble sitert i britiske og utenlandske medier, herunder norske.I 2008 ble han beordret ved dom i det britiske rettssystemet til ikke å publisere, eller tale i offentlighet om, informasjon han hadde tilegnet seg i tjenestetiden hos Special Air Service. Han har vært intervjuet av TV-kanalen BBC i forbindelse med en antatt økning i desertering og ureglementert fravær blant britiske soldater.Ifølge avisen The Scotsman er Griffin den første Special Air Service-soldaten som har nektet å delta i strid og som deretter er blitt avskjediget fra sin stilling i den britiske hæren, på grunn av moralsk overbevisning. I sluttattesten fra hæren ble han beskrevet som et «balansert, ærlig, lojal og målrettet individ som har karakterstyrken til å ha sine meningers mot».


== Referanser ==
Fagligt Fælles Forbund

Fagligt Fælles Forbund (3F) er et dansk fagforbund som ble etablert 1. januar 2005 ved en sammenslåing av Specialarbejderforbundet i Danmark (SiD) og Kvindeligt Arbejderforbund (KAD). 1. juli 2006 ble Restaurationsbranchens Forbund (RBF) en del av 3F.
Den 15. desember 2009 annonserte 3F og fagforbundet Træ-Industri-Byg (TIB) at de arbeidet fram mot en fusjon i 2010, en fusjon som ble realisert 1. januar 2011.
Forbundet har 370 000 medlemmer (desember 2010), og er dermed Danmarks største. Det utgir Fagbladet 3F, som kommer med 16 utgivelser i året.


== 3Fs oppbygning ==
3F har 78 lokale avdelinger fordelt over landet. De forhandler overenskomster, fører faglige saker og gir råd og veiledning til medlemmene. Medlemmene kan bl.a. få bistand i konfliktsituasjoner, og får utbetalt dagpenger fra 3Fs a-kasse ved ledighet.


=== Ledelse ===
Forbundets formann er Poul Erik Skov Christensen
Nestformann er Jane Korczak og Johnny Skovengaard.
Hovedkasserer er Ulla Sørensen.
Forbundssekretær er Per Christensen og Claus Jørgensen.


=== Bransjer ===
Medlemmene er organiserte i følgende seks områder:

Industrigruppen
Transportgruppen
Den Offentlige Gruppe
Byggegruppen
Den Grønne Gruppe
Service, hotel & restauration


== Eksterne lenker ==
«Træfolk er nu med i 3F»
Fagligt Fælles Forbund s hjemmeside
3F Akasse Blog
Trimetylaminuri

Trimethylaminuria (TMAU) er en stoffskiftesykdom. Personer med denne sykdommen har problemer med til tider dårlig kroppslukt grunnet manglende eller svekket enzym som skal bryte ned trimethylamin fra maten. Dette resulterer i en økt utskillelse av stoffet via ånde, hud, svette og urin.  Noen mennesker med trimethylaminuria har en sterk lukt hele tiden, men de fleste har en moderat lukt som varierer i intensitet over tid. Lukten kan kun være til stede i perioder eller forbigående.
Lukten kan minne om råtten fisk, svette, søppel, dårlig ånde, eller avføringslukt.
Tilstanden er arvelig, men meget sjelden. Så lite som 700 registrerte tilfeller på verdensbasis.
Begge foreldre til personen med sykdommen er da bærere av dette genet som gjør at barnet får dobbelt opp og får defekt i stoffskifte. Foreldre har som regel ikke noen symptomer selv. Ved mistanke om sykdommen skal lege kontaktes for å hindre depresjon og isolasjon.
Det er også mulig å bedre tilstanden ved å unngå matvarer som dannes til trimethylamin, antibiotikabehandling for å fjerne noen av bakteriene i tarmen.
Det er ikke funnet en kur for sykdommen.
Radisson Blu Hotel Scandinavia (København)

Radisson Blu Scandinavia Hotel er et hotell i København. Hotellet ligger på Islands Brygge på Ny Tøjhusgrunden like utenfor Københavns voller først på Amager. Det er med sine 86 meter og 26 etasjer Danmarks høyeste hotell, og med sine 542 rom Danmarks fjerde største, etter Tivoli Hotel, CABINN Metro i Ørestad og AC Hotel Bella Sky. Det er en del av den internasjonale kjeden Radisson Hotels.
Hotellet ble byg i 1973 ved arkitektene Ejner Graae og Bent Severin, og har en restaurant i 25. etasje med utsikt over København. I komplekset finner man også Casino Copenhagen. Hotellet eies (pr 2013) av den norske Wenaasgruppen.


== Fasiliteter ==
Hotellet har fire restauranter, hvorav tre drives med eksterne eiere og en av hotellet selv. De tre eksterne er Blue Elephant (thailandsk), Kyoto (japansk) og The Dining Room, som ligger i 25 etasje. Hotellets egne restaurant er Mama's og Papa's.
På hotellet er det treningsstudio drevet av Fitness dk, innendørs svømmebasseng, sauna og squashbaner.


== Referanser ==


== Eksterne lenker ==
Hjemmeside for Radisson Blu Scandinavia Hotel Copenhagen
Hopliinae

Hopliinae er en gruppe av biller som hører til familien skarabider (Scarabaeidae). Gruppen finnes ikke i Norge, men det er fire arter av slekten Hoplia andre steder i Nord-Europa.


== Utseende ==
Middelsstore (de nordeuropeiske artene 8-11 millimeter) biller, korte og kraftige, tilsynelatende hårløse biller. Kroppen er gjerne kledt med lyse skjell som gir dem et støvete utseende, noen ganger med en matt metallglans. Pronotum har jevnt rundede sider. Dekkvingene er litt avflatet oppå og dekker hele bakkroppen bortsett fra det siste leddet. Beina er forholdsvis lange.


== Levevis ==
Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.


== Systematisk inndeling ==
Denne underfamilien blir av og til ført til familien Rutelidae sammen med praktskarabider (Rutelinae), andre ganger til oldenborrer (Melolonthinae).

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider (Scarabaeidae) Latreille, 1806
Underfamilien oldenborrer, (Melolonthinae) Samouelle, 1819
Stammen Anisonychini
Slekten Chasme Audinet-Serville, 1825 - 3 arter, sørlige Afrika
Slekten Khoina Péringuey, 1902
Slekten Lepitrichula Schein, 1959
Slekten Lepithrix Lepeletier & Audinet-Serville, 1828
Stammen Heterochelini - Afrika, blant andre:
Slekten Diaplochelus Burmeister, 1844
Slekten Heterochelus Burmeister, 1844
Slekten Knysna Péringuey, 1902
Stammen Hopliini - blant andre:
Slekten Ectinohoplia Redtenbacher, 1867
Slekten Himalhoplia Sabatinelli, 1983
Slekten Hoplia Illiger, 1803 – ca. 180 arter, 39 arter i Europa, 4 i Nord-Europa, ikke i Norge:
Hoplia argentea (Poda, 1761)
Hoplia parvula Krynicki, 1832
Hoplia zaitzevi Jacobson, 1914
Hoplia graminicola (Fabricius, 1792)
Slekten Spinohoplia Sabatinelli, 1997
Stammen Madahopliini - endemisk for Madagaskar, Komorene og Maskarenene
Stammen Pachycnemini - blant andre:
Slekten Hoplocnemis Harold, 1869
Slekten Pachycnema Lepeletier & Audinet-Serville, 1828
Stammen Scelophysini - blant andre:
Slekten Lepisia Lepeletier & Audinet-Serville, 1828
Slekten Scelophysa Burmeister, 1844


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Zahradník, J. og Chvála, M. 1991. Teknologisk forlags store bok om insekter. N.W. Damm. Om skarabider s. 270-279.
The Scarabs of the Levant - Hopliini [1]
Fauna Europaea Web Service Version 2.4 (2011) Utbredelsesdatabase over europeiske dyr


== Eksterne lenker ==
(en) Hopliinae hos Fauna Europaea 
(en) Kategori:Hoplia – bilder, video eller lyd på Wikimedia Commons
Schutzpolizei

Schutzpolizei, forkortet Schupo, er en avdeling av Landespolizei, som er det statlige politiet i tyske delstater. Schutzpolizei betyr bokstavelig «beskyttelsespoliti», men er best oversatt med benevnelsen uniformert politi.
I tillegg har man etterforskere, som er uten uniform. Disse to delene av tysk politi har ulike utdanninger.
Det er også forskjeller på utanningene fra delstat til delstat.
Carl Buch

Carl Emil Buch (født 28. februar 1892 i Laksevåg, død 31. desember 1968 i Oslo) var en norsk arkitekt. Buch samarbeidet i mange år med Lorentz Harboe Ree. Sammen tegnet de blant annet Kinopaleet og Vigelandsmuseet.


== Arbeider ==
1923 – Aviskiosken Tyrihans - prototyp for Narvesens kioskkompagni
1926 – Vigeland-museet, sammen med Lorentz Ree, Nobels gate 32
1938 – Leiegårder i Gabels gate 46 og Vestheimgata 6
1928 og 1947 – Nore I kraftverk og Nore II kraftverk, sammen med Lorentz Harboe Ree.


== Priser ==
I 1923 vant Buch og Lorentz Harboe Ree en arkitektkonkurranse om nye aviskiosker for Narvesens kioskkompagni. De vant med tegningene til den såkalte Tyrihans-kiosken, som ble oppført på ulike steder i landet. Per 2018 står et eksemplar av Tyrihans-kiosken i friluftsmuseet på Norsk Folkemuseum; den ble flyttet til museet i 1986 fra sin opprinnelige plassering på Carl Berners plass i Oslo, og er den eneste av disse kioskene som fortsatt eksisterer.I 1926 ble Buch tildelt Houens fonds diplom sammen med Lorentz Harboe Ree for Gustav Vigelands atelier og museum i Nobels gate 32. Sammen mottok de også Sundts premie i 1938 for boliganlegget i Gabels gate 46 og Vestheimgata 6 på Frogner i Oslo.


== Litteratur ==
Gunnarsjaa, Arne (2007). Arkitekturleksikon. Oslo: Abstrakt Forlag AS. s. 135. ISBN 978-82-7935-197-9. 
Nasjonalgalleriet og Riksantikvaren (1982). Norsk kunstnerleksikon, bind 1. Oslo: Universitetsforlaget. s. 344. ISBN 82-00-05689-9. 


== Referanser ==
Antifon

Antifon (gresk ἀντίφωνον, ἀντί «motsatt» + φωνή «stemme», antifonos, «motlydende») er i kristen musikk og ritualer en vekselsang ved et (eller to) kor eller forsamling, vanligvis i gregoriansk sang, til en salme eller andre tekster i religiøs tjeneste eller musikalsk verk. I nordisk liturgi betegner antifonal sang en vekselsang mellom prest og forsamling.
Grunnet denne bakgrunnen har det generelle begrepet antifoni oppstått som benyttes for å betegne enhver form kall og svar i sangstil som eksempelvis i indisk kirtan eller sjømannssanger av typen sjanti. Særskilt er en enhver form for musikk som blir framført av to delvis uavhengige kor i interaksjon, ofte syngende skiftende musikalske fraser karakterisert som «antifonale». Antifonale salmesang er synging eller musikalsk spilling av salmer av alternerende grupper av opptredende.


== Opprinnelse ==
Speilstrukturen i hebraiske salmer var antagelig en gjengivelse av den antifonale metode som ble benyttet i de religiøse ritualene hos oldtidens israelitter. I henhold til historikeren Sokrates Scholastikos fra Konstantinopel ble det introdusert i kristen religionsdyrkelse av Ignatius av Antiokia (død 107 e.Kr.) som i en drømmevisjon hadde sett engler synge i alternerende kor, men muligens hadde han også sett det i praksis i jødiske sammenhenger.Antifoner kan ha forblitt en integrert del av gudsdyrkelsen i den gresk-ortodokse kirke og i orientalske katolske kirker. Det var ikke praksis i den vestlige katolske kirke før mer enn to århundrer senere. Ambrosius, biskop av Milano, og pave Gregor I den store, grunnleggere av den katolske enstonig kirkesang, er kreditert for «antifonarier», samlinger med musikk som var egnet for antifoni og som fortsatt er i bruk i den katolske kirke den dag i dag.


== Referanser ==


== Eksterne lenker ==
(en) Antiphon – kategori av bilder, video eller lyd på Commons 
Antifon «O Sapientia quae ex ore Altissimi...» 
Antifon «O Adonai II Great Advent Antiphon»
Peter av Dusburg

Peter av Dusburg (latin: Petrus de Dusburg, tysk: Peter von Dusburg, død omkring 1326) var en prestebror og en historiker innenfor Den tyske orden. Han er kjent som forfatteren av Chronicon terrae Prussiae, som beskriver Den tyske orden og gammelprøysserne i Preussen på 1200-tallet og 1300-tallet.
Peters fødested og fødselsdato er ukjent. Det ble opprinnelig antatt at han kom fra Duisburg i Tyskland. Noen historikere mener imidlertid at han i stedet kan ha kommet fra Doesburg, som idag befinner seg i Nederland.
Chronicon terrae Prussiae

Chronicon terrae Prussiae (latin for krøniken om landet Preussen) er en krønike om Den tyske orden, skrevet av Peter av Dusburg, som ble avsluttet i 1326. Manuskriptet utgjør den første større krønike om Den tyske orden i Preussen og Storhertugdømmet Litauen, og ble fullført omkring 100 år etter det prøyssiske korstog i Baltikum. Teksten er en viktig kilde om Den tyske ordens kamper med gammelprøysserne og litauerne.
Jonas Werner

Jonas Werner (født 27. februar 1992) er en norsk tidligere fotballspiller. 
Han var kantspiller/spiss og spilte for Randesund og Start. Werner la opp som 19-åring i 2011 grunnet manglende motivasjon.


== Referanser ==


== Eksterne lenker ==
(en) Jonas Werner – Transfermarkt
Wennbergsiloen

Wennbergsiloen er en tidligere silo som er bygd om til leiligheter på Islands Brygge. Bygningen ble opprinnelig satt opp på 1960-tallet for oppbevaring av råvarer til bruk i Sojakakefabrikken. Siloen ble i 2004 bygd om til 142 leiligheter.Oppholdsrommene er innrettet i de gamle silokjernene, mens kjøkkener, bad og skapsrom er plassert i nisjer mellom siloene. På 13. etasje finnes en fellesterrasse, og i 1. etasjen en foajé. En planlagt restaurant også på 1. etasje er blitt innredet til sykeloppbevaring.


== Referanser ==
Gratis (album)

Gratis er debutalbumet til Sofie Børud, utgitt i 2007.


== Sporliste ==
«Du betyr så mye for meg»
«Jeg har en glede»
«Det er så gøy å synge»
«Hei du»
«Kjære Gud»
«Det var Gud som skapte dansen»
«Minstemann»
«Kroppen»
«Det å tro»
«Takknemlig»
«Gratis»
A-huset

A-huset er en bygning  Islands Brygge 79/Drechselsgade i Havnestad på Islands Brygge.
Bygningen ble oppført i 1960 ved arkitekt Thorvald Dreyer som et «industrihotell», hvor mindre virksomheter kunne leie seg inn. Det ble imidlertid aldri noe suksess, og den ble leid ut til bla Danmarks Radio, eller sto tom. A-huset fungerte inntil 2004 som kontorlokaler, og etter det av kunstnere og kreative krefter. Fra 2007 til 2010 ble bygningen, ved Hollgaard Arkitekter, innredet med 195 leiligheter og butikker.Bygningen har navnet fordi den sett fra oversiden er formet som en A.


== Referanser ==


== Eksterne lenker ==
www.jjbyg.dk
Johann Christoph Schwedler

Johann Christoph Schwedler (født 21. desember 1672, død 12. januar 1730) var en tysk prest og salmedikter. Han var en dyktig predikant, og grunnla også et barnehjem. Han var venn av Nikolaus Ludwig von Zinzendorf. Han skrev en rekke bøker. En av hans salmer er med i Norsk Salmebok.


== Eksterne lenker ==
(engelsk) Kort biografi i cyberhymnal.org
Artillerivejens kaserne

Artillerivejens kaserne er en tidligere kaserne og våpenarsenal ved Artillerivej på Islands Brygge i København. Den disponeres nå av Statens Serum Institut. Kasernen, som ble oppført 1887–1888, har blitt revet gjennom årene. Kun administrasjonsbygningen ut mot Artillerivej står igjen.


== Eksterne lenker ==
Artikkel om Artillerivejens kaserne, 1891 – 1973. Fra SSI (PDF)
Sankt Jacobs kirkegård

Sankt Jacobs kirkegård eller Markekirkegården i Bergen ligger like nord for Stadsporten og Assistentkirkegården, mellom Kong Oscars gate og Domkirkehjemmet. Kirkegården ble opprinnelig benyttet av fattige fra hele Bergen og regnes for å være byens eldste fattigkirkegård. Kirkegården soknet til Bergen domkirke og kirkegården ble nedlagt som gravplass i 1920.


== Historie ==
Sankt Jacobs kirkegård ble opprettet i 1629 som en følge av en pest som rammet store deler av landet dette året. Bergen hadde på denne tiden rundt 12 000–15 000 innbyggere og 3171 personer mistet livet i epidemien. På denne tiden var det vanlig at folk ble begravet i merkede graver like ved kirkene. På fattigkirkegårdene regner en med at rundt 60–70 % av de døde ble lagt i umerkede graver. Mot betaling fikk de rikeste begrave sine inne i kirkene. Etter 1805 forsvant etter hvert skikken med å gravlegge de døde i kirkene. På Sankt Jacobs kirkegård finner man derfor gravminner fra mange av Bergens mest velstående borgere. Av kjente bergensere finner man blant andre:

Kjøpmann Hans Tank (1742–1804) og Maria Kramer Tank (1740–1801)
Stiftamtmann Wilhelm Frimann Koren Christie (1778–1849)
Kjøpmann Johan Ludwig Mowinckel (1787–1862)
Kunstmaler I.C. Dahl (1788–1857). Levningene ble overført fra Dresden i 1934. Gravmonumentet som er utført av Per Palle Storm ble bekostet av Det Nyttige Selskab og avduket i 1991.


== Via Dolorosa ==
I middelalderen ble stedet der kirkegården ligger kalt «Jerusalem». Herfra og opp til Kalfartoppen skal det være 1200 skritt, det samme som lengden på Via Dolorosa (Smertens vei) og avstanden fra Jerusalem til Golgata. Gjentagelsen av Kristi vandring med korset oppover til toppen av Calvarieberget er antatt å ha gitt navn til Kalfaret. «Calvaria» er det latinske navnet på Golgata (hodeskalle).


== Sankt Michaelis kirke ==
På område lå det 1500-tallet et kapell viet Sankt Jacob. I 1654 ble det bygget et nytt kapell som fikk navnet Sankt Michaelis kirke, selv om kirken kun fungerte som gravkapell, da det bare ble holdt likprekner her. Kirken folfalt med tiden og på slutten av 1780-årene ble kirken kjøpt av Werner Hosewinckel Christie, som brukte materialene til sin «papirkirke», Hop kirke, ved Wernersholm. Hop kirke var en åttekantet kirke som ble oppført med et eksperimentelt byggemateriale, papirmasse blandet med sinksulfat og kalk. Etter Christies død forfalt kirken og den ble revet da Michael Krohn overtok Hop i 1829.


== Eksterne lenker ==
Bergen byleksikon på nett, om St. Jakobs kirkegård
Bergenskartet - St. Jacobs kirkegård for fattige
St. Jakob kirkegård hos Gravplassmyndigheten i Bergen
Kart over St. Jakob kirkegård hos Gravplassmyndigheten i Bergen